APSTIPRINĀTS

Rīgas Stradiņa universitātes

iepirkuma komisijas

2018.gada 13.jūlija sēdē,

protokols Nr. 62-8/213/1

IEPIRKUMA

**Dabasgāzes iegāde**

ID Nr. RSU-2018/60/AFN-MI

NOLIKUMS

Rīga, 2018

**SATURS**

[1. VISPĀRĪGĀ INFORMĀCIJA 3](#_Toc518994522)

[1.1. Iepirkuma nosaukums, identifikācijas numurs un iepirkuma metode 3](#_Toc518994523)

[1.2. Pasūtītājs 3](#_Toc518994524)

[1.3. Kontaktpersona 3](#_Toc518994525)

[1.4. Pretendenti 3](#_Toc518994526)

[1.5. Iepirkuma nolikuma saņemšana 4](#_Toc518994527)

[1.6. Informācijas apmaiņas kārtība un papildu informācijas sniegšana 4](#_Toc518994528)

[1.7. Piedāvājuma saturs un noformēšanas prasības 4](#_Toc518994529)

[1.8. Piedāvājuma iesniegšana 5](#_Toc518994530)

[2. INFORMĀCIJA PAR IEPIRKUMA PRIEKŠMETU 5](#_Toc518994531)

[2.1. Iepirkuma priekšmeta apraksts 5](#_Toc518994532)

[2.2. Līguma izpildes noteikumi 5](#_Toc518994533)

[3. PRASĪBAS, IESNIEDZAMIE DOKUMENTI UN PRETENDENTU ATLASE 6](#_Toc518994534)

[3.1. Vispārīgie noteikumi 6](#_Toc518994535)

[3.2. Izslēgšanas nosacījumi atbilstoši PIL 9.panta astotās daļas 1., 2. un 3. punktam 6](#_Toc518994536)

[3.3. Pieteikums 6](#_Toc518994537)

[3.4. Atlases prasības un iesniedzamie dokumenti 7](#_Toc518994538)

[3.5. Tehniskais piedāvājums 7](#_Toc518994539)

[3.6. Finanšu piedāvājums 7](#_Toc518994540)

[4. PIEDĀVĀJUMU VĒRTĒŠANA 8](#_Toc518994541)

[4.1. Piedāvājuma izvēles kritērijs 8](#_Toc518994542)

[4.2. Piedāvājumu vērtēšana 8](#_Toc518994543)

[4.3. Piedāvājuma noformējuma pārbaude 8](#_Toc518994544)

[4.4. Finanšu piedāvājuma pārbaude 8](#_Toc518994545)

[4.5. Pretendentu atlase 8](#_Toc518994546)

[4.6. Tehniskā piedāvājuma atbilstības pārbaude 9](#_Toc518994547)

[4.7. Informācijas pārbaude par PIL 9.panta astotās daļas 1. 2. un 3. punktā noteikto attiecībā uz pretendentu, kuram būtu piešķiramas līguma slēgšanas tiesības, 9](#_Toc518994548)

[5. IEPIRKUMA UZVARĒTĀJA NOTEIKŠANA UN LĪGUMA SLĒGŠANA 10](#_Toc518994549)

[5.1. Lēmuma par Iepirkuma rezultātiem pieņemšana un paziņošana 10](#_Toc518994550)

[5.2. Līguma slēgšana 10](#_Toc518994551)

[5.3. Citi noteikumi 10](#_Toc518994552)

# VISPĀRĪGĀ INFORMĀCIJA

## Iepirkuma nosaukums, identifikācijas numurs un iepirkuma metode

“Dabasgāzes iegāde”, identifikācijas Nr. RSU-2018/60/AFN-MI, (turpmāk – Iepirkums), kas tiek veikts saskaņā ar Publisko iepirkumu likuma (turpmāk – PIL) 9.pantu.

## Pasūtītājs

Pasūtītāja nosaukums: Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: <http://www.rsu.lv>

## Kontaktpersona

Kontaktpersona: Infrastruktūras departamenta Administratīvo funkciju nodrošināšanas iepirkumu nodaļas iepirkumu projektu vadītāja Agnese Stūre, tālruņa numurs: +371 67060862, e-pasts: agnese.sture@rsu.lv vai Infrastruktūras departamenta Administratīvo funkciju nodrošināšanas iepirkumu nodaļas vadītāja Sandija Mazlazdiņa: tālruņa numurs: +371 67060859, e-pasts: sandija.mazlazdina@rsu.lv

Kontaktpersona sniedz tikai organizatoriska rakstura informāciju par Iepirkumu.

## Pretendenti

### Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu Iepirkumam.

### Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Iepirkumā, kā arī katras personas atbildības apjoms. Ja nav norādīta persona, kas pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu.

### Ja iepirkuma līguma slēgšanas tiesības Iepirkumā tiek piešķirtas piegādātāju apvienībai, pirms iepirkuma līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par iepirkuma līgumā noteikto darbu izpildi un pilnvara galvenajam dalībniekam pārstāvēt piegādātāju apvienību iepirkuma līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.

### Pretendents var balstīties uz citu personu **tehniskajām un profesionālajām iespējām**, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

### Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, tikai gadījumā, ja iepirkuma līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs iepirkuma līguma izpildi – šādā gadījumā pretendents piedāvājumā iesniedz šī uzņēmēja apliecinājumu, ka iepirkuma līguma slēgšanas gadījumā iepirkuma līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs iepirkuma līguma izpildi

## Iepirkuma nolikuma saņemšana

### Ieinteresētais piegādātājs Iepirkuma nolikumu un ar to saistīto dokumentāciju var saņemt lejuplādējot elektroniskajā formātā Pasūtītāja mājaslapā internetā: <https://www.rsu.lv/iepirkumi/publiskie-iepirkumi>.

### Lejuplādējot Iepirkuma nolikumu, ieinteresētais piegādātājs apņemas sekot līdzi turpmākajām izmaiņām Iepirkuma nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja interneta mājaslapā pie Iepirkuma nolikuma. Ja minētos dokumentus un ziņas Pasūtītājs ir ievietojis mājaslapā internetā, tiek uzskatīts, ka ieinteresētais piegādātājs tos ir saņēmis un ar tiem iepazinies.

## Informācijas apmaiņas kārtība un papildu informācijas sniegšana

### Iepirkuma komisija un ieinteresētie piegādātāji ar informāciju apmainās rakstiski, izmantojot elektronisko pastu. Mutvārdos sniegtā informācija Iepirkuma ietvaros nav saistoša.

### Ieinteresētais piegādātājs jautājumus par Iepirkuma nolikumu uzdod rakstiskā veidā, adresējot tos iepirkuma komisijai un nosūtot tos elektroniski uz elektroniskā pasta adresi: agnese.sture@rsu.lv vai sandija.mazlazdina@rsu.lv.

### Ja ieinteresētais piegādātājs ir laikus pieprasījis papildus informāciju par Iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.

### Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Pasūtītāja interneta mājaslapā [www.rsu.lv](http://www.rsu.lv) sadaļā “Iepirkumi”.

### Ieinteresēto piegādātāju pienākums ir pastāvīgi sekot mājaslapā [www.rsu.lv](http://www.rsu.lv) sadaļā “Iepirkumi” publicētajai informācijai par Iepirkumu.

### Pretendentu rakstiski iesniegtie jautājumi un iepirkuma komisijas atbildes uz tiem kļūst saistoši visiem Iepirkuma iespējamiem pretendentiem ar to paziņošanas brīdi Pasūtītāja mājaslapā [www.rsu.lv](http://www.rsu.lv) sadaļā “Iepirkumi”.

### Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par Iepirkumu, kurai ir nodrošināta brīva un tieša elektroniska pieeja interneta mājaslapā [www.rsu.lv](http://www.rsu.lv) sadaļā “Iepirkumi”.

## Piedāvājuma saturs un noformēšanas prasības

### Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.

### Uz piedāvājuma iesaiņojuma norāda:

|  |
| --- |
| Rīgas Stradiņa universitāteKristapa iela 30, Rīga LV-1046Infrastruktūras departamenta Administratīvo funkciju nodrošināšanas iepirkumu nodaļa*Pretendenta nosaukums, reģ. Nr., juridiskā adrese, tālrunis*Iepirkumam “Dabasgāzes iegāde”identifikācijas Nr. RSU-2018/60/AFN-MI**Neatvērt līdz piedāvājumu atvēršanas sanāksmei** |

### Iepirkumā jāiesniedz viens piedāvājuma oriģināls papīra formātā.

### Prasības piedāvājuma dokumentiem:

#### Dokumentus iesniedz latviešu valodā vai, ja to oriģināli ir svešvalodā, attiecīgajam dokumentam pievieno tā tulkojumu latviešu valodā ar pretendenta apliecinājumu par tulkojuma pareizību;

#### piedāvājuma dokumentu lapas sanumurē;

#### visus piedāvājuma dokumentus cauršuj ar izturīgu diegu vai auklu. Diegus stingri nostiprina ar uzlīmētu baltu papīra lapu. Šuvuma vietu apstiprināta ar pretendenta pārstāvja ar pārstāvības tiesībām parakstu, norādot atšifrētu lappušu skaitu. Piedāvājumu noformē tā, lai novērstu iespēju nomainīt lapas, nesabojājot nostiprinājumu;

#### piedāvājumam ir jābūt skaidri salasāmam, bez labojumiem un dzēsumiem;

#### piedāvājuma sākumā pievieno satura rādītāju. Ja piedāvājumu iesniedz vairākos sējumos, satura rādītāju pievieno katram sējumam atsevišķi, pirmā sējuma satura rādītājā norādot sējumu skaitu un lapu skaitu katrā sējumā.

### Piedāvājuma dokumentus sakārto šādā secībā:

#### titullapa ar norādi – Iepirkumam “Dabasgāzes iegāde”, identifikācijas Nr. RSU-2018/60/AFN-MI, pretendenta nosaukums, reģistrācijas Nr., juridiskā adrese, tālrunis;

#### iesniedzamie dokumenti (atbilstoši Iepirkuma nolikuma 3. nodaļas prasībām).

### Visus izdevumus, kas saistīti ar piedāvājuma sagatavošanu un iesniegšanu Iepirkumā sedz pretendents.

## Piedāvājuma iesniegšana

### Piedāvājumu iesniedz personīgi vai nosūta pa pastu ierakstītā sūtījumā iepirkuma komisijai līdz **2018. gada** **27.jūlijam,** **plkst. 11.00**, adrese: RSU Infrastruktūras departamenta Administratīvo funkciju nodrošināšanas iepirkumu nodaļa, Rīgā, Kristapa ielā 30 (106.kab.).

### Ja piedāvājums iesniegts vai piegādāts pēc Iepirkuma nolikuma 1.8.1. punktā norādītā piedāvājuma iesniegšanas termiņa beigām, iepirkuma komisija neatvērtu piedāvājumu nosūta pa pastu uz adresi, kas norādīta uz pretendenta aploksnes.

# INFORMĀCIJA PAR IEPIRKUMA PRIEKŠMETU

## Iepirkuma priekšmeta apraksts

### Iepirkuma priekšmets ir **dabasgāzes** (turpmāk – Prece) **iegāde RSU ēku vajadzībām** saskaņā ar Iepirkuma nolikuma tehnisko specifikāciju (2.pielikums) (turpmāk – Tehniskā specifikācija).

### Iepirkuma nomenklatūra (CPV kods): 09123000-7 (Dabasgāze).

### Pasūtītājs iepirkuma līguma ietvaros nav saistīts ar konkrētu Preces apjomu, un pērk Precei pēc nepieciešamības.

### Pretendents var iesniegt tikai vienu piedāvājuma variantu par pilnu iepirkuma priekšmeta apjomu.

## Iepirkuma līguma izpildes noteikumi

### Iepirkuma līguma noteikumi saskaņā ar Iepirkuma nolikumam pievienoto līguma projektu (3.pielikums).

### Iebildumus par līguma projekta (3.pielikums) nosacījumiem iesniedz rakstiski Iepirkuma nolikuma 1.6.1. punktā noteiktajā kārtībā. Pēc piedāvājumu iesniegšanas termiņa beigām iebildumi par līguma projektu netiks ņemti vērā.

### Iepirkuma rezultātā slēdzamais iepirkuma līgums stājas spēkā ar tā parakstīšanas dienu un tā darbības laiks ir līdz pušu savstarpējo saistību pilnīgai izpildei.

### Preces piegāde jāuzsāk no nākamā mēneša 1.datuma pēc iepirkuma līguma noslēgšanas.

### Preces piegādes termiņš ir **12 (divpadsmit) mēneši vai līdz līgumcenas 41 999,00 EUR** bez pievienotās vērtības nodokļa (turpmāk – PVN) apguvei, atkarībā no tā, kurš no nosacījumiem iestāsies pirmais. Gadījumā, ja līgumcena 12 (divpadsmit) mēnešu periodā nav apgūta, līgumslēdzēja puses vienojoties var pagarināt iepirkuma līguma termiņu par 6 (sešiem) mēnešiem vai līdz līgumcenas sasniegšanai, atkarībā no tā, kurš nosacījumiem iestāsies pirmais.

### Iepirkuma līguma izpildes vieta: Pasūtītāja norādītās ēkas Tehniskajā specifikācijā (3.pielikums).

# PRASĪBAS, IESNIEDZAMIE DOKUMENTI UN PRETENDENTU ATLASE

## Vispārīgie noteikumi

### Izziņas un citus dokumentus, kurus saskaņā ar LV normatīvajos aktos noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

### Saskaņā ar PIL 49.pantu pretendents kā sākotnējo pierādījumu atbilstībai Iepirkuma nolikuma 3.4.punktā noteiktajām pretendentu atlases prasībām var iesniegt Eiropas vienoto iepirkuma procedūras dokumentu[[1]](#footnote-1) (turpmāk – ESPD). Ja Pretendents izvēlējies iesniegt ESPD, lai apliecinātu, ka tas atbilst Iepirkuma nolikumā noteiktajām pretendentu atlases prasībām, tas iesniedz ESPD par katru personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma nolikumā noteiktajām prasībām, un par tā norādīto apakšuzņēmēju, kura veicamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Šajā gadījumā Pretendentam sākotnēji piedāvājumā nav jāiesniedz Iepirkuma nolikuma 3.4.punktā minētie atlases dokumenti.

## Izslēgšanas nosacījumi atbilstoši PIL 9.panta astotās daļas 1., 2. un 3. punktam

### Uz Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma nolikumā noteiktajām prasībām, kā arī uz katru personālsabiedrības biedru, ja pretendents ir personālsabiedrība, nav attiecināmi PIL 9. panta astotās daļas 1. punktā minētie nosacījumi.

### Uz Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma nolikumā noteiktajām prasībām, kā arī uz katru personālsabiedrības biedru, ja pretendents ir personālsabiedrība, nav attiecināmi PIL 9. panta astotās daļas 2. punktā minētie nosacījumi piedāvājumu iesniegšanas termiņa pēdējā dienā, un dienā, kad pieņemts lēmums par iespējamu Līguma slēgšanas tiesību piešķiršanu.

## Pieteikums

### Pretendents iesniedz pieteikumu dalībai Iepirkumā, saskaņā ar Iepirkuma nolikuma formu (1. pielikums).

### Personas, kura paraksta pieteikumu, pārstāvības tiesībām ir jābūt nostiprinātām atbilstoši Latvijas Republikā (turpmāk – LV) spēkā esošajos normatīvajos aktos noteiktajam regulējumam.

### Ja pieteikumu paraksta pretendenta pilnvarota persona, piedāvājumam pievieno attiecīgu dokumentu par pārstāvēttiesīgās personas izdotu pilnvaru.

### Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.

## Atlases prasības un iesniedzamie dokumenti

| **Prasība** | **Iesniedzamais dokuments** |
| --- | --- |
| * + 1. Pretendents ir reģistrēts Dabasgāzes tirgotāju reģistrā un ir tiesīgs tirgot dabasgāzi Latvijas teritorijā.
 | * + - 1. Apliecinājuma teksts iekļauts pretendenta pieteikumā (1.pielikums). Informāciju par pretendenta reģistrāciju Latvijas Republikas dabasgāzes tirgotāju reģistrā iepirkuma komisija pārbaudīs uz pārbaudes brīdi aktuālajā Sabiedrisko pakalpojumu regulēšanas komisijas tīmekļa vietnē.
 |
| * + 1. Pretendentam ir noslēgts pārvaldes sistēmas pakalpojumu līgums ar pārvaldes sistēmas operatoru un ir saņemts pārvaldes sistēmas operatora piešķirtais balansēšanas portfeļa identifikators.
 | * + - 1. Apliecinājuma teksts iekļauts pretendenta pieteikumā (1.pielikums).
 |
| * + 1. Pretendentam ir noslēgts sadales sistēmas pakalpojumu līgums ar sadales sistēmas operatoru.
 | * + - 1. Apliecinājuma teksts iekļauts pretendenta pieteikumā (1.pielikums).
 |
| * + 1. Pretendentam līguma izpildes laikā būs pietiekami resursi, lai nodrošinātu piegādājamo dabasgāzes apjomu pārdošanai pasūtītājam, vismaz 90 000 m³ gadā.
 | * + - 1. Apliecinājuma teksts iekļauts pretendenta pieteikumā (1.pielikums).
 |

## Tehniskais piedāvājums

### Pretendents, iesniedzot pieteikumu Iepirkumā (1.pielikums), ar tā parakstīšanu apliecina, ka piekrīt veikt Tehniskajā specifikācijā (2.pielikums) noteikto, atbilstoši visām Tehniskajā specifikācijā izvirzītajām prasībām, līdz ar to pretendentam nav nepieciešams iesniegt papildus dokumentāciju, kas nav noteikta Iepirkuma nolikumā kā iesniedzamais dokuments, tehniskā piedāvājuma sastāvā, lai apliecinātu atbilstību Tehniskās specifikācijas (2.pielikuma) noteikumiem.

## Finanšu piedāvājums

### Pretendents iesniedzot pieteikumu Iepirkumā (1.pielikums) iesniedz finanšu piedāvājumu norādot piedāvāto cenu par 1 (vienu) kWh.

### Pretendents piedāvāto cenu izsaka euro (EUR bez PVN) norādot ar precizitāti 5 (piecas) zīmes aiz komata.

### Finanšu piedāvājumā norādītajā cenā jābūt iekļautām visām izmaksām, kas saistītas ar Preci un tās piegādi atbilstoši Tehniskajā specifikācijā (2.pielikums) noteiktajām prasībām.

# PIEDĀVĀJUMU VĒRTĒŠANA

## Piedāvājuma izvēles kritērijs

Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu – piedāvāto viszemāko cenu EUR bez PVN.

## Piedāvājumu vērtēšana

### Iepirkuma komisija piedāvājumu vērtēšanu veic slēgtās sēdēs šādos posmos:

#### piedāvājuma noformējuma pārbaude;

#### finanšu piedāvājuma atbilstības pārbaude;

#### pretendentu atlase;

#### tehniskā piedāvājuma atbilstības pārbaude;

#### piedāvājumu vērtēšana.

### Ja pretendenta, kurš piedāvājis viszemāko cenu, piedāvājums kādā no vērtēšanas posmiem tiek noraidīts vai izslēgts, iepirkuma komisija vērtē nākamo piedāvājumu ar viszemāko cenu.

### Iepirkuma komisija pārbauda piedāvājumu atbilstību Iepirkuma nolikumā noteiktajām prasībām un izvēlas piedāvājumu saskaņā ar noteikto izvēles kritēriju.

## Piedāvājuma noformējuma pārbaude

### Iepirkuma komisija novērtē katra piedāvājuma atbilstību Iepirkuma nolikuma 1.7. punktā noteiktajām prasībām.

### Ja piedāvājums neatbilst kādai no piedāvājumu noformējuma prasībām (piemēram, neparakstīts piedāvājums), iepirkuma komisija var lemt par attiecīgā piedāvājuma tālāku izskatīšanu.

## Finanšu piedāvājuma pārbaude

### Iepirkuma komisija pārbauda vai pretendenta iesniegtais:

#### finanšu piedāvājums atbilst Iepirkuma nolikuma 3.6. punkta prasībām;

#### finanšu piedāvājumā nav aritmētisko kļūdu.

### Aritmētisko kļūdu gadījumā iepirkuma komisija labo pretendenta piedāvājuma aritmētiskās kļūdas saskaņā ar PIL 41.panta devīto daļu. Par kļūdu labojumu un laboto piedāvājuma summu iepirkumu komisija paziņo pretendentam, kura pieļautās kļūdas labotas.

### Vērtējot finanšu piedāvājumu, iepirkumu komisija ņem vērā labojumus.

Piedāvājumu vērtēšanas gaitā iepirkuma komisija ir tiesīga pieprasīt, lai tiek izskaidrota finanšu piedāvājumā iekļautā informācija. Ja iepirkuma komisija konstatē, ka konkrētais piedāvājums varētu būt nepamatoti lēts, iepirkuma komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar PIL 53.pantu.

## Pretendentu atlase

### Iepirkuma komisija ir tiesīga pretendenta kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.

### Lai konstatētu, kuram pretendentam ir piešķiramas iepirkuma līguma slēgšanas tiesības, iepirkuma komisija pārbauda vai iesniegtajos finanšu piedāvājumos nav aritmētiskās kļūdas.

### Iepirkuma komisija attiecībā uz pretendentu, kuram būtu piešķiramas līguma slēgšanas tiesības, pārbauda PIL 9.panta astotajā daļā norādīto izslēgšanas gadījumu esamību PIL 9.panta devītajā daļā noteiktajā kārtībā. Ja Pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents atbilstoši PIL noteikumiem ir tiesīgs iesniegt izziņu vai citu dokumentu par attiecīgo faktu gadījumos, kad Pasūtītāja iegūtā informācija neatbilst faktiskajai situācijai.

### Iepirkuma komisija vērtē pretendenta, kuram būtu piešķiramas līguma slēgšanas tiesības, atbilstību Iepirkuma nolikuma 3.4. punktā noteiktajām pretendentu atlases prasībām.

### Ja pretendents neatbilst kādai no iepirkuma nolikuma 3.4.punktā noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.

## Tehniskā piedāvājuma atbilstības pārbaude

### Iepirkuma komisija pārbauda, vai tehniskais piedāvājums atbilst Iepirkuma nolikuma 3.5. punkta prasībām un Tehniskajai specifikācijai.

Ja tehniskais piedāvājums neatbilst iepirkuma nolikuma 3.5. punkta prasībām un/vai Tehniskās specifikācijasprasībām, iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.

## Informācijas pārbaude par PIL 9.panta astotās daļas 1. 2. un 3. punktā noteikto attiecībā uz pretendentu, kuram būtu piešķiramas līguma slēgšanas tiesības,

### Iepirkuma komisija pārbauda, vai uz iespējamo Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma noteikumos noteiktajām prasībām, kā arī uz katru personālsabiedrības biedru, ja pretendents ir personālsabiedrība, ir attiecināmi:

#### PIL 9. panta astotās daļas 1. punktā minētie nosacījumi;

#### PIL 9. panta astotās daļas 2. punktā minētie nosacījumi piedāvājumu iesniegšanas termiņa pēdējā dienā un dienā, kad pieņemts lēmums par iespējamu Iepirkuma līguma slēgšanas tiesību piešķiršanu.

#### PIL 9. panta astotās daļas 3. punktā minētie nosacījumi.

### Ja iepirkuma komisija konstatē, ka uz iespējamo Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma noteikumos noteiktajām prasībām, kā arī uz katru personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas 2. punktā minētie apstākļi **piedāvājumu iesniegšanas termiņa pēdējā dienā** un **dienā, kad pieņemts lēmums par iespējamu Iepirkuma līguma slēgšanas tiesību piešķiršanu,** tā rīkojas atbilstoši PIL 9.panta desmitās daļas 1. un 2. punktam.

### Ja iespējamais Iepirkuma uzvarētājs ir piegādātāju apvienība, Iepirkuma komisija pārbauda PIL 9.panta astotās daļas 1. 2. un 3. punktā minēto apstākļu esamību attiecībā uzkatrupiegādātāju apvienības biedru.

### Ja iespējamais Iepirkuma uzvarētājs ir ārvalstī reģistrēts vai pastāvīgi dzīvojošs pretendents un persona, uz kuras iespējām pretendents balstās, Iepirkuma komisija pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un personu, uz kuras iespējām pretendents balstās, neattiecas PIL 9. panta astotajā daļā noteiktie gadījumi. Termiņu izziņas iesniegšanai Iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Iepirkuma komisija to izslēdz no dalības Iepirkumā.

# IEPIRKUMA UZVARĒTĀJA NOTEIKŠANA UN LĪGUMA SLĒGŠANA

## Lēmuma par Iepirkuma rezultātiem pieņemšana un paziņošana

### Iepirkuma komisija iepirkuma līguma slēgšanas tiesības piešķir pretendentam, kurš ir piedāvājis Iepirkuma nolikuma prasībām atbilstošu saimnieciski visizdevīgāko piedāvājumu atbilstoši Iepirkuma nolikuma 4.1.punktam.

### Visi pretendenti tiek rakstveidā informēti par Iepirkuma rezultātiem 3 (trīs) darba dienu laikā no lēmuma pieņemšanas dienas, nosūtot paziņojumu par Iepirkuma rezultātiem uz pretendenta piedāvājumā norādīto elektroniskā pasta adresi.

### Ja Iepirkumā nav iesniegti piedāvājumi vai, ja iesniegtie piedāvājumi neatbilst Iepirkuma nolikumā noteiktajām prasībām, iepirkuma komisija pieņem lēmumu izbeigt Iepirkumu bez rezultāta un 3 (trīs) darbdienu laikā pēc tam, kad pieņemts šajā punktā minētais lēmums, publicē publikāciju vadības sistēmā informāciju par Iepirkuma izbeigšanu bez rezultāta, kā arī savā pircēja profilā nodrošina brīvu un tiešu elektronisku piekļuvi šim lēmumam.

### Iepirkuma komisija var jebkurā brīdī pārtraukt Iepirkumu un neslēgt iepirkuma līgumu, ja tam ir objektīvs pamatojums. Iepirkuma komisija 3 (trīs) darbdienu laikā pēc tam, kad pieņemts lēmums pārtraukt Iepirkumu, sagatavo un publicē publikāciju vadības sistēmā informāciju par Iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

## Iepirkuma līguma slēgšana

### Pasūtītājs slēdz iepirkuma līgumu ar pretendentu, kuram saskaņā ar Iepirkuma nolikumā noteikto kārtību, ir piešķirtas iepirkuma līguma slēgšanas tiesības. Iepirkuma līgums tiek sagatavots, pamatojoties uz iepirkuma komisijas lēmumu par iepirkuma līguma slēgšanas tiesību piešķiršanu un pretendenta, kuram piešķirtas iepirkuma līguma slēgšanas tiesības, iesniegto piedāvājumu.

### Pretendentam, kuram piešķirtas iepirkuma līguma slēgšanas tiesības Iepirkumā, iepirkuma līgums jāparaksta 5 (piecu) darbdienu laikā no Pasūtītāja nosūtītā uzaicinājuma parakstīt iepirkuma līgumu (arī e-pasta veidā) nosūtīšanas dienas. Ja norādītajā termiņā pretendents neparaksta iepirkuma līgumu, tas tiek uzskatīts par atteikumu slēgt iepirkuma līgumu. Pasūtītājam ir tiesības noteikt arī garāku iepirkuma līguma parakstīšanas termiņu.

### Ja izraudzītais pretendents atsakās slēgt iepirkuma līgumu ar Pasūtītāju, iepirkuma komisija var pieņemt lēmumu slēgt iepirkuma līgumu ar nākamo pretendentu, kura piedāvājums atbilst Iepirkuma nolikuma prasībām un ir nākamais saimnieciski visizdevīgākais piedāvājums.

## Citi noteikumi

### Citas saistības attiecībā uz Iepirkuma norisi, kas nav atrunātas Iepirkuma nolikumā, nosakāmas saskaņā ar Latvijas Republikā spēkā esošiem normatīvajiem aktiem.

###  Iepirkuma nolikumam pievienoti šādi pielikumi:

1. pielikums – Pieteikums (veidlapa);

2. pielikums – Tehniskā specifikācija;

3. pielikums – Līguma projekts.

Iepirkuma komisijas priekšsēdētāja S. Mazlazdiņa

**1. pielikums**

Iepirkuma

“Dabasgāzes iegāde”

ID Nr.: RSU-2018/60/AFN-MI

nolikumam

**PIETEIKUMS**

par piedalīšanos iepirkumā

**“Dabasgāzes iegāde”**

 (identifikācijas Nr. RSU-2018/60/AFN-MI)

|  |  |
| --- | --- |
| Kam: Rīgas Stradiņa universitāteiKristapa iela 30Rīga LV-1046Latvija | No: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pretendenta nosaukums un adrese)* |

Saskaņā ar Iepirkuma nolikumu es/mēs, apakšā parakstījies/-ušies, apstiprinu/-ām piedāvājumā sniegto ziņu patiesumu un apstiprinu/-ām, ka piekrītu/-am Iepirkuma noteikumiem.

1. Ja pretendents ir piegādātāju apvienība:
	1. personas, kuras veido piegādātāju apvienību (juridiskajai personai – nosaukums, reģ. Nr. juridiskā adrese, fiziskajai personai – vārds, uzvārds, personas kods, dzīvesvieta): \_\_\_\_\_\_\_\_\_\_\_;
	2. katras personas atbildības līmenis \_\_\_\_\_\_\_\_\_\_\_\_\_\_.
2. Ja pretendents balstās uz citu personu kvalifikāciju:
	1. persona, uz kuras iespējām pretendents balstās, lai izpildītu kvalifikācijas prasības (juridiskajai personai – nosaukums, reģ. Nr. juridiskā adrese, fiziskajai personai – vārds, uzvārds, personas kods, dzīvesvieta): \_\_\_\_\_\_\_\_\_\_\_\_\_\_\_\_\_.
	2. Personas iespējas, uz kurām pretendents balstās \_\_\_\_\_\_\_\_\_\_\_\_\_\_\_.
3. Pretendents ir reģistrēts Dabasgāzes tirgotāju reģistrā un ir tiesīgs tirgot dabasgāzi Latvijas teritorijā.
4. Pretendentam ir noslēgts pārvaldes sistēmas pakalpojumu līgums ar pārvaldes sistēmas operatoru \_\_\_\_\_\_\_\_\_\_ (*nosaukums)* un ir saņemts pārvaldes sistēmas operatora piešķirtais balansēšanas portfeļa identifikators.
5. Pretendentam ir noslēgts sadales sistēmas pakalpojumu līgums ar sadales sistēmas operatoru \_\_\_\_\_\_\_\_\_\_ (*nosaukums)*.
6. Pretendentam iepirkuma līguma izpildes laikā būs pietiekami resursi, lai nodrošinātu piegādājamo dabasgāzes apjomu vismaz 90 000 m³ vai 946 080kWh gadā.
7. Piedāvājam piegādāt dabasgāzi saskaņā ar Iepirkuma nolikuma prasībām par cenu **\_\_\_\_\_\_\_\_\_\_**  **EUR/kWh bez PVN**.
8. Apliecinām, ka:
	1. kvalifikācija ir pietiekama līguma izpildei;
	2. varam nodrošināt Iepirkuma Tehniskā specifikācijā noteiktās prasības;
	3. pilnībā izprotam un piekrītam Iepirkuma nolikumam un pievienotā līguma projekta noteikumiem, ievērosim un izpildīsim Apņemamies līguma slēgšanas tiesības piešķiršanas gadījumā noslēgt līgumu ar Pasūtītāju, saskaņā ar pievienoto līguma projektu;
	4. nodrošināsim neierobežotu dabasgāzes patēriņa pārskatu pieejamību;
	5. neesam nekādā veidā ieinteresēti nevienā citā piedāvājumā, kas iesniegts Iepirkumā;
	6. nav tādu apstākļu, kuri liegtu piedalīties Iepirkumā un pildīt Iepirkuma nolikumā un Tehniskā specifikācijā norādītās prasības.
9. Gadījumā, ja piedāvājums tiks atzīts par saimnieciski visizdevīgāko ar viszemāko cenu, dati par patērēto dabasgāzi tiks elektroniski nosūtīti e-pastā, vai reģistrēti tiešsaistē.
10. Apliecina, ka visas sniegtās ziņas ir patiesas, tai skaitā precīza norādītā kontaktinformācija.

Informācija par pretendentu vai personu, kura pārstāv piegādātāju Iepirkumā:

|  |  |
| --- | --- |
| Pretendenta nosaukums vai vārds uzvārds: |  |
| Reģistrācijas numurs vai personas kods |  |
| Juridiskā adrese vai dzīvesvietas adrese:  |  |
| Korespondences adrese: |  |
| Kontaktpersona: |  |
|  | *(vārds, uzvārds, amats)* |
| Telefons: |  |
| Fakss: |  |
| E-pasta adrese: |  |
| Banka: |  |
| Kods: |  |
| Konts: |  |

**Lūdzam norādīt informāciju** par to, vai pretendenta uzņēmums atbilst mazā\* vai vidējā uzņēmuma\*\* statusam.

Pretendents /nosaukums/ ir \_\_\_\_\_\_\_\_\_\_\_\_\_ /jānorāda mazais vai vidējais/ uzņēmums.

**\* Mazais uzņēmums**, kurā nodarbinātas mazāk nekā 50 personas un kura gala apgrozījums un/vai gada bilance kopā nepārsniedz 10 miljonus euro;

**\*\* Vidējais uzņēmums**, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai , kura gada bilance kopā nepārsniedz 43 miljonus euro.

Ar šo uzņemos pilnu atbildību par Iepirkumā iesniegto dokumentu komplektāciju, tajos ietverto informāciju, noformējumu, dokumentu kopiju autentiskumu un atbilstību Iepirkuma nolikuma prasībām. Sniegtā informācija un dati ir patiesi.

Piedāvājuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

Vārds, uzvārds:

Amats:

Pieteikums sagatavots un parakstīts 2018. gada \_\_\_\_. \_\_\_\_\_\_\_\_\_\_\_.

**2. pielikums**

Iepirkuma

“Dabasgāzes iegāde”

ID Nr.: RSU-2018/60/AFN-MI

nolikumam

**TEHNISKĀ SPECIFIKĀCIJA**

1. Pasūtītājs iegādājas dabasgāzi par pretendenta noteiktu visā pārdošanas periodā fiksētu (nemainīgu) dabasgāzes cenu, kas noteikta par **1 (vienu) mērvienību (EUR/kWh)**, cenu rakstot **līdz 5 (piecām) zīmēm** aiz komata. Dabasgāzes cena ietver iepirkuma līguma izpildei nepieciešamā balansēšanas pakalpojuma izmaksas, bet neietver izmaksas par dabasgāzes sadales, pārvades un uzglabāšanas pakalpojumiem, kā arī akcīzes nodokli.
2. Provizoriskais kopējais dabasgāzes patēriņš gadam ir 90 000 m³/gadā vai 946080kWh/gadā. Prognozētais dabasgāzes patēriņš var mainīties pēc nepieciešamības, līdz ar to Pasūtītās negarantē Iepirkuma ietvaros precīzu patērēto dabasgāzes apjomu, un par patēriņa izmaiņām nedrīkst tikt piemērotas sankcijas.
3. Pretendenta piedāvā cenu saskaņā ar tehnisko specifikāciju, kā arī Enerģētikas likumu un MK 2017.gada 7.februāra noteikumiem Nr.78 “Dabasgāzes tirdzniecības un lietošanas noteikumi” nosacījumiem.
4. Pretendents pārdod dabasgāzi Pasūtītājam nepieciešamajā daudzumā par līgumā pielīgto cenu.
5. Pretendents nodrošina iespēju nodot informāciju par patērēto dabasgāzi, nosūtot datus elektroniski vai reģistrējot datus tiešsaistes datu bāzē un nodrošina neierobežotu dabasgāzes patēriņa pārskata pieejamību.
6. Pretendents ir reģistrēts dabasgāzes tirgotāju reģistrā un ir tiesīgs tirgot dabasgāzi Latvijas teritorijā.
7. Pretendents atbilstoši normatīvajiem aktiem noslēdz nepieciešamos līgumus, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Pasūtītājam, kā arī ir pilnvarots saņemt no sistēmas operatoriem un sniegt sistēmas operatoriem visu līguma izpildei nepieciešamo informāciju.
8. Atļautā maksimālā slodze:

|  |  |  |
| --- | --- | --- |
| Nr. p.k. | Gazificētā objekta adrese | Atļautā maksimālā slodze |
| 1. | Rātsupītes iela 5, Rīga | 30 m3/h |
| 2. | Cigoriņu iela 1, Rīga | 20 m3/h |
| 3. | Kapseļu iela 23, Rīga | 10 m3/h |
| 4. | Dzirciema iela 20, Rīga | 0,50 m3/h |
| 5. | Riņķa iela 24/26, Liepāja | 15 m3/h |

1. Dabasgāzes faktiskais patēriņš objektos 2017. gadā:

|  |  |
| --- | --- |
| Mēnesis | Gāze m3/kWh |
| janvāris | 14 105 / 148 271.76 |
| februāris | 11 389 / 119 721.17 |
| marts | 12 192 / 128 162.30 |
| aprīlis | 7 441 / 78 219.79 |
| maijs | 823 / 8 651.38 |
| jūnijs | 254 / 2 670.05 |
| jūlijs | 160 /1 681.92 |
| augusts | 222 / 2333.66 |
| septembris | 375 / 3942 |
| oktobris | 7 550 / 79 365.60 |
| novembris | 10 191 / 107 127.79 |
| decembris | 10 842 / 113 971.10 |

**3. pielikums**

Iepirkuma

“Dabasgāzes iegāde”

ID Nr.: RSU-2018/60/AFN-MI

nolikumam

**/LĪGUMA PROJEKTS/**

**Līgums Nr.\_\_\_\_\_\_\_\_\_\_**

**par dabasgāzes iegādi**

*(ID Nr. RSU-2018/60/AFN-MI)*

**Rīgas Stradiņa universitāte** *(sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”)* \_\_\_\_\_\_\_\_\_\_\_\_\_\_\_\_\_\_ personā, kurš rīkojas atbilstīgi \_\_\_\_\_\_\_\_\_\_\_\_\_\_\_\_\_\_\_ (turpmāk – Pircējs), no vienas puses,

un

**\_\_\_\_\_\_\_\_\_\_ “\_\_\_\_\_\_\_\_\_\_\_\_”** \_\_\_\_\_\_\_\_\_\_ personā, kurš rīkojas atbilstīgi \_\_\_\_\_\_\_\_\_\_\_\_,

(turpmāk – Pārdevējs), kurš Rīgas Stradiņa universitātes rīkotā atklāta konkursa **“Dabasgāzes iegāde”** (ID Nr. RSU-2018/60/AFN-MI) rezultātā ir ieguvis tiesības noslēgt iepirkuma līgumu, no otras puses (Pircējs un Pārdevējs turpmāk kopā – Līdzēji),

izsakot savu brīvu gribu – bez maldības, viltus vai spaidiem, noslēdz šāda satura līgumu par dabasgāzes iegādi RSU ēku vajadzībām (turpmāk – Līgums):

1. **Līguma priekšmets**
	1. Pārdevējs pārdod un Pircējs pērk **dabasgāzi** (turpmāk – dabasgāze vai Prece) saskaņā ar Tehnisko specifikāciju (Līguma \_\_.pielikums) patēriņam Pircēja īpašumā esošajos gazificētajos objektos (turpmāk – Gazificētie objekti):
		1. \_\_\_\_;
		2. \_\_\_\_.
	2. Līguma Tehniskajā specifikācijā (Līguma \_.pielikums) norādītie dabasgāzes apjomi ir Pircēja prognoze, to iegāde netiek garantēta un tiem ir tikai informatīvs raksturs.
	3. Pārdevēja Gazificētajos objektos visa Līguma darbības ietvaros iegādātā dabasgāze tiek izmantota tikai vienam mērķim – kā kurināmais.
	4. Dabasgāzes īpašuma tiesību nodošana notiek uz Pircēja Gazificēto objektu dabasgāzes apgādes sistēmas piederības robežas.
	5. Pircējs ir tiesīgs iepirkt tādu dabasgāzes apjomu (daudzumu), kāds nepieciešams tā darbības nodrošināšanai, Līguma izpildes laikā samazināt vai palielināt Līguma prognozēto dabasgāzes patēriņa apjomu. Pārdevējam nav tiesību pieprasīt, lai Pircējs Līguma darbības laikā nopirktu un apmaksātu dabasgāzi Līgumā norādītajā piegādes apjomā (daudzumā).
2. **Dabasgāzes cena, līgumcena un norēķinu kārtība**
	1. Pārdevējs pārdod, bet Pircējs pērk dabasgāzi par cenu, kas ir nemainīga visā Līguma darbības laikā **\_\_\_ EUR/kWh** bez pievienotās vērtības nodokļa (turpmāk – PVN), saskaņā ar Tehnisko specifikāciju. Dabasgāzes cena ietver Līguma izpildei nepieciešamā balansēšanas pakalpojuma izmaksas. PVN tiks aprēķināts saskaņā ar spēkā esošajiem normatīvajiem aktiem.
	2. Līgumcena kopumā visā Līguma darbības laikā nepārsniegs **41 999,00 EUR** (četrdesmit viens tūkstotis deviņi simti deviņdesmit deviņi *euro*, 00 centus) bez PVN.
	3. Dabasgāzes vienas vienības cenā (Līguma 2.1.punkts) nav ietvertas izmaksas par dabasgāzes sadales, pārvades un uzglabāšanas pakalpojumiem, kā arī akcīzes nodoklis.
	4. Maksu par Pircēja saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajos objektos un ņemot vērā spēkā esošajos normatīvajos aktos apstiprinātos sistēmas pakalpojumu tarifus.
	5. Maksu par faktiski patērēto dabasgāzi Pārdevējs aprēķina, ņemot vērā sistēmas operatora sniegtos aprēķinus par dabasgāzes patēriņu Gazificētajos objektos un saskaņā ar Līguma 2.1.punktā minēto dabasgāzes cenu. Pircēja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Komercuzskaites mēraparātu rādījumus Pircējs paziņo sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļa vietnē publicētajā dabasgāzes uzskaites un komercuzskaites mēraparātu rādījumu paziņošanas kārtībā. Pircēja norēķiniem ar Pārdevēju par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina kWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standarta apstākļos.
	6. Ja saskaņā ar normatīvajiem aktiem turpmāk tiek grozīta PVN likme (vai dabasgāzes piegādes sāk aplikt ar PVN) vai Pārdevējs tiek reģistrēts ar PVN apliekamo personu reģistrā (vai izslēgts no tā), jebkurš Līgumā noteikto maksājumu apmērs ar PVN tiek grozīts atbilstoši izmaiņām bez atsevišķas Līdzēju vienošanās, ņemot par pamatu cenu bez PVN, kas paliek nemainīga.
	7. Pircējs deleģē Pārdevēju norēķināties Pircēja vārdā ar sistēmas operatoru par tā sniegtajiem sistēmas pakalpojumiem un palīgpakalpojumiem. Maksu par sistēmas pakalpojumiem Pārdevējs ietver Pircējam izrakstītajā rēķinā.
	8. Katra mēneša sākumā, līdz 10.datumam, Pārdevējs iesniedz Pircējam rēķinu par iepriekšējā mēneša faktiski patērēto dabasgāzes apjomu atbilstoši komercuzskaites mēraparātu rādījumiem objektos. Pārdevējs vienā rēķinā ietver Līguma 2.3.punktā noteikto maksu par sistēmas pakalpojumiem un Līguma 2.4.punktā noteikto maksu par dabasgāzi, un Pircējs nodrošina tā vienlaicīgu apmaksu. Pārdevēja pienākums ir nodrošināt norēķinu veikšanu ar sistēmas operatoru par tā sniegtajiem sistēmas pakalpojumiem.
	9. Pircējs pieņem un atzīst Pārdevēja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi e-rekini@rsu.lv. Pretējā gadījumā Pārdevējam jāiesniedz Pircējam rēķins rakstveidā.
	10. Pircējs pilnā apjomā apmaksā Pārdevēja izrakstītos rēķinus 30 (trīsdesmit) dienu laikā, sedzot izdevumus par naudas līdzekļu pārskaitīšanu Pārdevējam. Rēķina apmaksas datums ir pilnas rēķinā norādītās maksājuma summas ieskaitīšanas diena Pārdevēja bankas kontā. Ja termiņa pēdējā diena ir brīvdiena, tad pēdējā samaksas diena ir nākamā darba diena. Izrakstot rēķinu, tajā obligāti jānorāda informāciju par norēķinu periodā piegādātās dabasgāzes apjomu kubikmetros pa objektiem un jānodrošina apjoma pārrēķinu kWh, jānorāda vienas vienības cenu dabasgāzei, sistēmas pakalpojumu cenu, kopējo maksājuma summu norēķinu periodam, Pārdevēja Līguma numurs, pretējā gadījumā Pircējs ir tiesīgs bez soda sankciju piemērošanas kavēt šajā punktā noteikto maksājuma termiņu.
	11. Ja Līgumā noteikto maksājumu veikšanas brīdī pastāv kāda Pārdevēja parāda saistība pret Pircēju, kas izriet no Līguma nosacījumu neizpildes, Pircējs ir tiesīgs to vienpusēji ieskaitīt, veicot norēķinus.
	12. Pircējs informē Pārdevēju par patērēto dabasgāzi, nosūtot datus elektroniski vai reģistrējot tos tiešsaistes datu bāzē.
	13. Ja Pircējs normatīvajos aktos un Līgumā noteiktajā kārtībā un termiņā neiesniedz informāciju par faktiski saņemto dabasgāzi:
		1. Pārdevējam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (*divpadsmit*) mēnešu vidējā patēriņa;
		2. nodoklis tiek aprēķināts saskaņā ar Pārdevēja veiktajiem aprēķiniem pēc likuma "Par akcīzes nodokli" 15.¹ panta pirmās daļas 1. punktā noteiktās nodokļa likmes par Pircējam piegādāto dabasgāzes apjomu periodā, par kuru informācija nav saņemta.
3. **Dabasgāzes apgādes sistēmas pakalpojumi**
	1. Pārdevējs atbilstoši spēkā esošajiem normatīvajiem aktiem noslēdz un tie ir spēkā visu Līguma darbības periodu nepieciešamos līgumus, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Pircējam, kā arī ir pilnvarots saņemt no sistēmas operatora (operatoriem) un sniegt sistēmas operatoram (operatoriem) visu Līguma izpildei nepieciešamo informāciju. Līguma noslēgšanas brīdī sadales sistēmas operators ir: \_\_\_\_\_. Informācija par sistēmas pakalpojuma tarifiem: \_\_\_\_\_\_\_\_\_\_\_\_\_.
	2. Dabasgāzes piegādi Pircēja Gazificētajā objektā līdz dabasgāzes apgādes sistēmas piederības robežai atļautās maksimālās slodzes nodrošina sadales sistēmas operators normatīvajos aktos noteiktajā kārtībā.
	3. Pircējam ir saistošas normatīvajos aktos paredzētās un sadales sistēmas operatora izstrādātajā un tā tīmekļvietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
	4. Pircējam ir pienākums nepārsniegt Gazificētajā objektā atļauto maksimālo slodzi, kas norādīta Pielikumā. Atļautā maksimālā slodze var tikt palielināta normatīvajos aktos noteiktajā kārtībā pēc tam, kad Līgumā tiek veikti attiecīgi grozījumi.
	5. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatora dispečeriem pa sadales sistēmas operatora tīmekļa vietnē norādītajiem tālruņa numuriem vai ar sadales sistēmas operatora avārijas dienestu pa **tālruņa numuru** \_\_.
4. **Līdzēju pienākumi un tiesības**
	1. **Pārdevējs apņemas:**
		1. nodrošināt dabasgāzes piegādi atbilstoši Līguma un tā pielikuma nosacījumiem, un Pircējam nepieciešamajā apjomā par Līgumā noteikto dabasgāzes cenu no nākamā mēneša 1.datuma pēc Līguma noslēgšanas;
		2. izrakstīt un nosūtīt Pircējam rēķinu par iepriekšējā mēnesī patērēto dabasgāzi līdz Līguma 2.8.punktā noteiktajam datumam un, ja nepieciešams, atbilstoši Līguma 2.13.punktā noteiktajam;
		3. noslēgt līgumus par Līguma izpildei nepieciešamo sistēmas pakalpojumu nodrošināšanu Pircējam un nodrošināt Līguma izpildei nepieciešamo balansēšanas pakalpojumu;
		4. norēķināties ar sadales sistēmas operatoru par Pircējam sniegtajiem sistēmas pakalpojumiem saskaņā ar spēkā esošajiem sistēmas pakalpojumu tarifiem, citiem pakalpojumiem un nodokļiem;
		5. 5 (piecu) darbadienu laikā pēc Pircēja rakstveida pretenzijas par izrakstīto rēķinu saņemšanas pārbaudīt rēķinu, to precizēt un pārbaudes rezultātus paziņot Pircējam;
		6. sniegt Pircējam informāciju par dabasgāzes piegādes pārtraukumiem un iespējamo dabasgāzes piegādes atjaunošanas laiku;
		7. visā Līguma darbības termiņa laikā būt reģistrētam Dabasgāzes tirgotāju reģistrā.
		8. visā Līguma darbības termiņa laikā nodrošināt spēkā esošu sadales sistēmas pakalpojuma līgumu ar Sadales sistēmas operatoru un pārvaldes sistēmas pakalpojuma līgumu ar Pārvades sistēmas operatoru.
	2. **Pircējs apņemas:**
		1. pilnā apjomā Līguma 2.10.punktā noteiktajā termiņā apmaksāt Pārdevēja izrakstītos rēķinus.
		2. Paziņot sadales sistēmas operatoram komercuzskaites mēraparātu rādījumus saņemtās dabasgāzes uzskaitei, ievērojot kārtību un termiņus, kas noteikti sadales sistēmas operatora tīmekļa vietnē publicētajā dabasgāzes uzskaites un komercuzskaites mēraparātu rādījumu paziņošanas kārtībā;
		3. nekavējoties informēt Pārdevēju, ja līdz kārtējā mēneša 10.datumam nav saņemts rēķins par iepriekšējā mēnesī patērēto dabasgāzi;
		4. nekavējoties, bet ne vēlāk kā attiecīgās dienas laikā, kurā konstatēta neatbilstošas kvalitātes dabasgāzes saņemšana, informēt par to sadales sistēmas operatoru vai Pārdevēju;
		5. ievērot Pircēja Gazificētajiem objektiem noteikto atļauto maksimālo slodzi;
		6. sniegt Pārdevējam pieprasīto informāciju, lai Pārdevējs varētu netraucēti pildīt tam normatīvajos aktos un Līgumā noteiktos pienākumus un īstenot paredzētās tiesības;
		7. gadījumā, ja Gazificētā objekta īpašuma, lietošanas vai valdījuma tiesības tiek nodotas citai personai, 3 (trīs) darbadienu laikā no Gazificētā objekta īpašuma, valdījuma vai lietojuma tiesību maiņas paziņot sadales sistēmas operatoram par šo faktu, nosūtot ar jauno dabasgāzes lietotāju saskaņotu komercuzskaites mēraparāta rādījuma fiksācijas aktu.
	3. **Pircējam ir tiesības**:
		1. iesniegt Pārdevējam rakstveida pretenziju par izrakstīto rēķinu 10 (desmit) kalendāro dienu laikā no rēķina saņemšanas dienas;
		2. saņemt no Pārdevēja normatīvajos aktos noteikto informāciju, kas saistīta ar dabasgāzes pārdošanu Pircējam;

4.3.3. palielināt atļauto maksimālo slodzi Gazificētajā objektā pēc tam, kad sadales sistēmas operators ir veicis nepieciešamās izmaiņas dabasgāzes pieslēguma līgumā un Pārdevējs, vienojoties ar Pircēju, ir izdarījis attiecīgus grozījumus šajā Līgumā;

* + 1. saņemt dabasgāzi atbilstoši Līguma un normatīvo aktu nosacījumiem;
		2. saņemt sistēmas pakalpojumu normatīvajos aktos noteiktajā kārtībā;
		3. atslēgt vienu vai vairākus Gazificētos objektus un pārtraukt dabasgāzes piegādi, rakstveidā brīdinot Pārdevēju 5 (piecas) darba dienas iepriekš;
		4. vienpusēji izbeigt Līgumu, rakstveidā brīdinot Pārdevēju 5 (piecas) darba dienas iepriekš.
	1. **Pārdevējam ir tiesības:**
		1. summas, kas saņemtas no Lietotāja neatkarīgi no Lietotāja norādītā maksājuma mērķa vispirms novirzīt neizpildīto maksājuma saistību par saņemto dabasgāzi dzēšanai;
		2. rakstiski par to paziņojot Pircējam, izbeigt Līgumu tā daļā par kādu no Līguma 1.1.punktā minētajiem gazificētajiem objektiem, ja ir kļuvis zināms, ka Pircējs ir zaudējis attiecīgā Gazificētā objekta īpašuma, lietošanas vai valdījuma tiesības;
		3. pieprasīt Pircējam iesniegt dokumentus, kas apliecina Gazificētā objekta īpašuma, lietošanas vai valdījuma tiesības;
		4. normatīvajos aktos noteiktajos gadījumos un kārtībā lūgt sistēmas operatoram pārtraukt dabasgāzes piegādi Gazificētajos objektos.
	2. Līdzēji apņemas ievērot Enerģētikas likuma, Ministru kabineta 2017.gada 7.februāra noteikumu Nr.78 „Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasības. Ja šī Līguma noteikumi nonāk pretrunā ar normatīvo aktu regulējumu, tad piemēro normatīvajos aktos noteikto.
	3. Pārdevējs nav tiesīgs bez rakstveida saskaņošanas ar Pircēju veikt iepirkuma piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus Līguma izpildē. Iepirkuma piedāvājumā norādīto apakšuzņēmēju vai personāla nomaiņa vai piesaiste pieļaujama, ievērojot normatīvajos aktos noteiktās prasības. Pircējs pieņem lēmumu atļaut vai atteikt Pārdevēja personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
	4. *(norāda pēc nepieciešamības)* Pārdevēja iepirkuma piedāvājumā norādītais personāls vai apakšuzņēmēji un viņu kontaktinformācija:
1. **Līdzēju atbildība**
	1. Par Līguma 2.7.punktā noteiktā rēķina apmaksas termiņa kavējumu Pircējam var tikt piemēroti nokavējuma procenti 0,1 % (nulle komats viena procenta) apmērā no nesamaksātās summas par katru nokavēto kalendāro dienu no kavētā maksājuma summas.
	2. Līdzēji viens otram ir mantiski atbildīgi par līgumsaistību pārkāpšanu, kā arī zaudējumu radīšanu kādam no Līdzējiem saskaņā ar Latvijas Republikas normatīvajiem aktiem un Līgumu. Līdzēji nav atbildīgi par jebkāda veida netiešajiem zaudējumiem.
	3. Ja Pārdevējs kavē dabasgāzes piegādi (t.sk. tā tiek piegādāta Līguma noteikumiem neatbilstošā piegādes apjomā), tad Pircējam ir tiesības pieprasīt no Pārdevēja līgumsodu 500,00 EUR (piecu simtu *euro* un 00 centu) apmērā par katru pārkāpuma gadījumu.
	4. Ja Pārdevējs nepilda kādu no Līguma noteikumiem, kas nav norādīti 5.3. punktoā, pēc tam, kad ir saņemts Pircēja rakstveida atgādinājums par saistību neizpildi vai nepienācīgu izpildi un Pārdevējs nav novērsis Pircēja norādītos trūkumus 5 (piecu) darba dienu laikā no atgādinājuma saņemšanas dienas, Pircējam ir tiesības pieprasīt no Pārdevēja līgumsodu 350,00 EUR (trīs simtu piecdesmit *euro* un 00 centu) apmērā par katru Pārdevēja saistības neizpildes vai nepienācīgas izpildes gadījumu.
	5. Pircējs sniedz nepatiesu informāciju par īpašuma, lietošanas vai valdījuma tiesībām uz gazificēto objektu, tas sedz visus zaudējumus, kas nodarīti šādas informācijas sniegšanas rezultātā.
	6. Pārdevējs nav atbildīgs, ja Pircējam nav iespējams pārdot dabasgāzi sakarā ar to, ka sistēmas operators nesniedz Pircējam sistēmas pakalpojumus no Pārdevēja neatkarīgu iemeslu dēļ.
2. **Strīdu izšķiršanas kārtība**
	1. Strīdus un domstarpības par Līgumu un tā izpildi, kas Līdzējiem var rasties Līguma darbības laikā, Līdzēji risina pārrunu ceļā. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.
3. **Līguma spēkā stāšanās, grozīšana un darbības izbeigšana**
	1. Līgums stājas spēkā tā parakstīšanas dienā un ir spēkā līdz saistību izpildei.
	2. Pārdevējs piegādā Preci 12 (divpadsmit) mēnešus vai līdz līgumcenas 41 999,00 EUR (četrdesmit viens tūkstotis deviņi simti deviņdesmit deviņi *euro,* 00 centi) bez PVN apguvei, - atkarībā no tā, kurš nosacījums iestāsies pirmais.
	3. Ja Līguma 7.2.puntā noteiktajā termiņā Līgumcena nav sasniegta, Puses vienojoties var pagarināt Līguma darbības termiņu vēl uz 6 (sešiem) mēnešiem vai līdz Līgumcenas sasniegšanai atkarībā no tā, kurš no apstākļiem iestājas pirmais.
	4. Līguma darbības laikā, Līdzējiem abpusēji vienojoties, var tikt veikti Līguma grozījumi šajā Līgumā un Publisko iepirkumu likuma 61.pantā noteiktajos gadījumos un kārtībā.
	5. Jebkuri grozījumi Līgumā jānoformē rakstiski un jāparaksta Līdzējiem. Rakstiski noformēti un Līdzēju parakstīti Līguma grozījumi kļūst par Līguma neatņemamu sastāvdaļu.
	6. Pārdevējam ir tiesības vienpusēji izbeigt Līgumu un pieprasīt sadales sistēmas operatoram pārtraukt dabasgāzes piegādi, rakstveidā brīdinot par to Pircēju vismaz 5 (piecas) darbadienas iepriekš:
		1. ja Pircējs nav Līgumā noteiktajā termiņā apmaksājis vairāk nekā vienu no Pārdevēja izrakstītajiem rēķiniem;
		2. ja Pārdevējs no sistēmas operatora saņem informāciju par Pircēja tirgotāja maiņu. Šādā gadījumā Pārdevējs paziņojumu par Līguma izbeigšanu Pircējam nesūta.
	7. Pircējam ir tiesības vienpusēji izbeigt Līgumu, vismaz 5 (piecas) darbadienas iepriekš par to rakstiski paziņojot Pārdevējam, gadījumos, ja:
		1. Pārdevējs nepilda tam Līgumā vai normatīvajos aktos noteiktās saistības attiecībā uz dabasgāzes kvalitāti, piegādes apjomu un nepārtrauktību;
		2. tiek pasludināts Pārdevēja maksātnespējas process, vai tiek uzsākts Pārdevēja likvidācijas process;
		3. Pircējs konstatē, ka Pārdevējam Līguma izpildes laikā nav spēkā esoši 4.1.8.punktā noteiktie līgumi, vai tas ir izslēgts no Līguma 4.1.7.punktā minētā reģistra.
	8. Rakstiski vienojoties, Puses ir tiesīgas izbeigt Līgumu arī cita iemesla dēļ.
	9. Jebkurā Līguma izbeigšanas gadījumā Līdzēji apņemas izpildīt visas saistības, kas radušās līdz Līguma izbeigšanas brīdim.
4. **Nepārvaramā vara**
	1. Līdzēji nav atbildīgi par Līgumā noteikto saistību pilnīgu vai daļēju neizpildi, ja tā radusies nepārvaramas varas apstākļu dēļ.
	2. Līguma ietvaros par nepārvaramu varu tiek uzskatīta jebkāda neparedzama ārkārtas situācija vai notikums, kas ir ārpus Līdzēju kontroles un nav radies to kļūdas vai nevērīgas rīcības dēļ vai kas kavē vienu no Līdzējiem veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
	3. Par nepārvaramu varu Līguma ietvaros netiks uzskatīti iekārtu vai materiālu defekti vai to piegādes kavējumi (ja vien minētās problēmas neizriet tieši no nepārvaramas varas).
	4. Līdzējs, kurš nevar izpildīt Līgumā noteiktās saistības nepārvaramas varas apstākļu dēļ, nekavējoties par to paziņo otram Līdzējam. Pretējā gadījumā Līdzējam nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
	5. Nepārvaramas varas apstākļu gadījumā Līgumā noteikto saistību izpildes termiņš automātiski tiek pagarināts par laiku, kas vienāds ar nepārvaramas varas apstākļu darbības laiku.
	6. Nepārvaramas varas apstākļu iestāšanās faktu Līdzējs, kurš nevar izpildīt Līgumā noteiktās saistības, pierāda ar kompetentas valsts vai pašvaldību institūcijas izdotu dokumentu, gadījumā, ja tāds tiek izsniegts.
	7. Ja nepārvaramas varas apstākļi ilgst ilgāk par 1 (vienu) mēnesi, tad jebkuram Līdzējam ir tiesības vienpusējā kārtā izbeigt Līgumu.
5. **Konfidencialitāte**
	1. Līdzēji apņemas ievērot konfidencialitāti savstarpējās attiecībās, tajā skaitā:
		1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijām, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas vienošanās neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otra Līdzēja darbību, kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
	2. Līdzēji vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
6. **Citi noteikumi**
	1. Līgumā noteiktās saistības ir saistošas Līdzējiem. Līgumā noteiktās saistības pāriet uz Līdzēju saistību pārņēmējiem un ir tiem saistošas.
	2. Līdzēji rakstveidā paziņo viens otram par juridiskā statusa, juridiskās vai biroja adreses un bankas rekvizītu maiņu, tās reorganizāciju vai likvidāciju, kā arī Pircējs – par piesaistītā personāla un apakšuzņēmēju rekvizītu maiņu, - 5 (piecu) darba dienu laikā.
	3. Neviens no Līdzējiem bez otra Līdzēja rakstiskas piekrišanas nedrīkst nodot savas Līgumā noteiktās tiesības vai pienākumus trešajai personai.
	4. Visus jautājumus, kas nav regulēti Līgumā, Līdzēji risina atbilstoši spēkā esošajiem Latvijas Republikas normatīvajiem aktiem.
	5. Līdzēji ir iepazinušies ar Līguma saturu. Tas satur pilnīgu Līdzēju vienošanos un to nevar mainīt citā kārtībā, kā tikai Līdzējiem rakstveidā vienojoties.
	6. Kontaktpersona par Līguma izpildes jautājumiem no Pircēja puses ir \_\_, tālrunis \_\_, e-pasts: \_\_.
	7. Kontaktpersona par Līguma izpildes jautājumiem no Pārdevēja puses ir \_, tālrunis \_\_, e-pasts \_\_\_.
	8. Līdzēju kontaktpersonas uztur sakarus savā starpā, kā arī ir atbildīgas par Līguma izpildes uzraudzīšanu, tai skaitā, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
	9. Līgums sagatavots un parakstīts divos identiskos eksemplāros latviešu valodā uz \_\_ (\_\_) lapām, ieskatot Līguma pielikumu. Līgumam ir viens pielikums uz \_\_ (\_\_) lapām, kas ir Līguma neatņemama sastāvdaļa. Viens Līguma eksemplārs glabājas pie Pircēja, bet otrs pie Pārdevēja. Abiem Līguma eksemplāriem ir vienāds juridisks spēks.
	10. Pielikumā: Tehniskais un finanšu piedāvājums *(norāda pēc nepieciešamības)*.

|  |  |  |
| --- | --- | --- |
| **Pircējs:** **Rīgas Stradiņa universitāte**Reģ. Nr. 90000013771Dzirciema iela 16, Rīga, LV-1007Banka: AS “Swedbank”S.W.I.F.T.:  HABALV22Konts LV02HABA0551000376050Banka: A/S “SEB banka”S.W.I.F.T. UNLALV2XKonts LV28UNLA0050013752619Valsts KaseKonts LV82TREL929002B000000AmatsVārds Uzvārds*(Norāda atbilstoši nepieciešamībai)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts) |  | **Pārdevējs:** **\_\_\_ „\_\_\_\_\_\_\_\_\_\_”**Reģ.Nr. Adrese:Banka: S.W.I.F.T.Konts AmatsVārds Uzvārds*(Norāda atbilstoši nepieciešamībai)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts) |

1. *Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. Dokumenta veidlapa ir pieejama* [*https://ec.europa.eu/growth/tools-databases/espd/filter?lang=lv*](https://ec.europa.eu/growth/tools-databases/espd/filter?lang=lv) [↑](#footnote-ref-1)